Številka: 477-211/2016/72

Datum: 17. 5. 2021

Republika Slovenija, Ministrstvo za javno upravo, Tržaška cesta 21, Ljubljana, skladno z 52. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA PRODAJO NEPREMIČNINE, PARC. ŠT. 2227 K.O. 2216-LOGJE**

**1. Naziv in sedež organizatorja prodaje**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet prodaje**

Predmet prodaje je nepremičnina:

|  |  |  |  |  |
| --- | --- | --- | --- | --- |
| parc. št. | katastrska občina | izmera (do celote) | dejanska raba | solastniški delež |
| 2227 | 2216-Logje | 176 m2 | pozidano zemljišče | 1/1 |

Nepremičnina v naravi predstavlja objekt na naslovu Logje 63 (ID stavbe: stavba 2216 63). Objekt je zgrajen v beneško slovenskem slogu. Objekt je zapuščen in dotrajan, neprimeren za bivanje. Potreben je temeljite sanacije. Iz navedenega razloga energetska izkaznica na podlagi 31. člena Zakona o učinkoviti rabi energije (Uradni list RS, št. 158/2020), ni bila pridobljena.

V katastru stavb je navedeno, da je bil objekt zgrajen leta 1990, vendar podatek ni skladen z dejanskim stanjem. Letnica na objektu priča, da je bil le ta zgrajen leta 1859.

Skladno z določilom 118. člena Gradbenega zakona (Uradni list RS, št. 61/17 in 72/17) se domneva, da imajo objekti, zgrajeni pred 1. 1. 1968, gradbeno dovoljenje. Zahteva za izdajo odločbe, s katero bi UE potrdila citirano pravno domnevo za objekt z ID znakom: stavba 2216 63, še ni bila vložena.

Nepremičnina je prosta bremen.

**3. Vrsta pravnega posla in sklenitev pogodbe**

Prodaja nepremičnine po metodi neposredne pogodbe. Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku lahko organizator odstopi od sklenitve posla.

**4. Najnižja ponudbena cena**

Ponudbena cena za nepremičnino, parc. št. 2227 k.o. 2216-Logje (ID znak: parcela 2216 2227)

|  |  |
| --- | --- |
| parcela - ID znak | najnižja ponudbena cena |
| Parcela 2216 2227 | **5.000,00 EUR** |

Najugodnejši ponudnik plača na ponujeno ceno še 2 % davek na promet nepremičnin.

Ponudba se odda na obrazcu z vsebino iz priloge 1 te objave.

**5. Način in rok plačila kupnine**

Kupnina se plača v 30-ih dneh po sklenitvi pogodbe.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu.

**6. Sklenitev pogodbe**

V kolikor bo v roku prispelo več ponudb, se bodo organizirala dodatna pogajanja o ceni in o drugih pogojih pravnega posla.

Pogodba bo sklenjena s tistim ponudnikom, ki bo ponudil najvišjo odkupno ceno.

Cene in drugi elementi ponudbe, ponujeni na pogajanjih, so zavezujoči.

Vse stroške v zvezi s prenosom lastništva (overitve, takse, vpis v zemljiško knjigo in drugo) plača kupec.

Nepremičnina bo prodana po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane. Prodajalec ne jamči za izmero površine, niti za njen namen uporabe. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

**7. Podrobnejši pogoji zbiranja ponudb**

Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin.

Ponudnik mora **najkasneje do 9. 6. 2021** s priporočeno pošiljko na naslov: Ministrstvo za javno upravo, Tržaška cesta 21, Ljubljana, z nazivom zadeve »ponudba v zadevi 477-211/2016 – NE ODPIRAJ« poslati:

1. izpolnjen in lastnoročno podpisan obrazec, ki je priloga 1 te objave ter
2. kopijo osebnega dokumenta (potni list ali osebno izkaznico) – velja za fizične osebe in s.p.-je.

Šteje se, da je prijava pravočasna, če je oddana na pošto priporočeno, in prispe na naslov organizatorja najkasneje do **9. 6. 2021 do 15.00**. **Ponudbe, predložene po izteku roka bodo izločene iz postopka**.

Odpiranje ponudb NE BO javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem odpiranju ponudb.

 **8. Ogled**

Za dodatne informacije v zvezi s predmetom prodaje se obrnite na Lucijo Srebernjak, telefon 01 478 1660, e-pošta: lucija.srebernjak@gov.si. Ogled predmeta prodaje je možen izključno po predhodni najavi.

**9. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**10 . Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

|  |  |
| --- | --- |
|  | na podlagi pooblastila št. 1004-113/2015/64 z dne 15. 4. 2021Maja Pogačargeneralna direktoricaDirektorata za stvarno premoženje |





